— Мне падабаецца Мінск найперш тым, што гэта мой родны горад. Тут заўсёды будуць дарагія сэрцу мясціны, людзі, успаміны. Горад вельмі закрыты: я часта чую, што тут няма чаго паказваць. Але на самой справе гэта — горад-сюрпрыз. Калі захацець яго адкрыць, то можна шмат чаго цікавага даведацца. І калі нават не захаваліся матэрыяльныя помнікі гісторыі, ёсць старадаўнія архівы і там шмат цікавага. Якія лёсы, якія магутныя постаці!